12 एप्रिल समबारखालि बर’ हारिनि पेरेन्ट आफाद, बर’ थुनलाइ आफादनि सायाव गेदेर सोंथि दैखांनानै मोनसे उदां लाइजाम फोसावनाय जायो। दुलाराय बर’ थुनलाइ आफादनि बारग’ लेङाइ आफादगिरि मुश्री कमला कान्त मुसाहारी बिथाङा आथिखालनि बर’ थुनलाइ आफादनि आफादगिरि तरेन बर’खौ माखासे मानि सोंथि खालामनानै गासै मोन 9 बिलाइ गोनां उदां लाइजाम होयो। मुसाहारी बिथाङा “बर’ थुनलाइ आफादनि जारिमिनाव गिबिसिन लाइजाम ब’मा” बिमुं होनानै बे उदां लाइजामखौ होयो।